
APSTIPRINĀTS
ar Jelgavas novada pašvaldības izpilddirektora
 2026.gada 30.jūlija rīkojumu Nr.JNP/3-8/26/307



Jelgavas novada Centrālās pārvaldes 
Informācijas tehnoloģiju nodaļas 
izglītības informācijas tehnoloģiju speciālista
atklāta amata konkursa nolikums



1. Šis nolikums nosaka Jelgavas novada Centrālās pārvaldes Informācijas tehnoloģiju nodaļas izglītības informācijas tehnoloģiju speciālista atklāta amata konkursa (turpmāk – konkurss) izsludināšanas un norises kārtību.

2. Jelgavas novada pašvaldības tīmekļvietnē www.jelgavasnovads.lv, Nodarbinātības valsts aģentūras CV un vakanču portālā publicē sludinājumu par to, ka Jelgavas novada pašvaldība izsludina konkursu uz Jelgavas novada Centrālās pārvaldes Informācijas tehnoloģiju nodaļas izglītības informācijas tehnoloģiju speciālista amatu.

3. Pretendentu pieteikšanās un nepieciešamo dokumentu iesniegšanas termiņš – 20 dienas no sludinājuma publicēšanas Jelgavas novada pašvaldības www.jelgavasnovads.lv tīmekļvietnē.

4. Ar konkursa nolikumu var iepazīties Jelgavas novada pašvaldības tīmekļvietnē www.jelgavasnovads.lv

5. Izglītības informācijas tehnoloģiju speciālista galvenie amata pienākumi:
5.1. koordinēt digitālo tehnoloģiju ieviešanu un attīstību izglītības iestādēs;
5.2. konsultēt izglītības iestāžu vadību un darbiniekus par digitālo risinājumu izmantošanu;
5.3. uzturēt un administrēt noteiktas informācijas sistēmas un digitālās platformas;
5.4. pārvaldīt lietotāju kontus un piekļuves tiesības;
5.5. organizēt datortehnikas un digitālā aprīkojuma uzskaiti, uzturēšanu un pirmā līmeņa tehnisko atbalstu;
5.6. sagatavot tehniskās specifikācijas un piedalīties IT iepirkumu procesos;
5.7. izstrādāt lietošanas instrukcijas un informatīvos materiālus;
5.8. piedalīties digitalizācijas projektu īstenošanā un uzraudzīt informācijas drošības prasību ievērošanu savas kompetences ietvaros.

6. Pretendentiem jāatbilst šādām prasībām:
6.1. vidējā profesionālā vai augstākā izglītība informācijas tehnoloģiju, datorzinātņu, izglītības tehnoloģiju vai līdzīgā jomā;
6.2. vēlama pieredze IT atbalsta, sistēmu uzturēšanas vai digitālo risinājumu ieviešanas jomā;
6.3. zināšanas par informācijas sistēmām, lietotāju kontu un piekļuves tiesību pārvaldību;
6.4. izpratne par datortehnikas, programmatūras un digitālo platformu lietošanu un uzturēšanu;
6.5. zināšanas par informācijas drošības, datu aizsardzības un kiberdrošības pamatprincipiem;
6.6. prasme sagatavot instrukcijas, tehniskās specifikācijas un citus dokumentus;
6.7. spēja patstāvīgi organizēt darbu, noteikt prioritātes un risināt problēmsituācijas;
6.8. labas komunikācijas, sadarbības, valsts valodas un digitālās prasmes;
6.9. B kategorijas autovadītāja apliecība.

7. Pretendenti noteiktajā termiņā nosūta uz e-pastu personals@jelgavasnovads.lv (ar norādi “Izglītības informācijas tehnoloģiju speciālista amata konkursam”):
7.1. profesionālās darbības aprakstu (CV);
7.2. izglītību apliecinoša dokumenta kopiju;
7.3. motivācijas vēstuli.

8. Pretendentu atbilstību nolikumā izvirzītajām prasībām izvērtē ar izpilddirektora rīkojumu izveidota komisija.

9. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. 

10. Konkurss tiek organizēts divās kārtās:
10.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1., 6.2.punktā izvirzītajām prasībām, ko apliecina iesniegtie dokumenti;
10.2. konkursa otrā kārta sastāv no intervijas:
10.2.1. darba intervijas laikā pretendenti Konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
10.2.2. lai izvērtētu amata pretendentu atbilstību šī nolikuma 6.3., 6.4., 6.5., 6.6., 6.7. un 6.8.punktā izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;
10.2.3. konkursa otrajā kārtā katrs komisijas loceklis individuāli vērtē amata pretendentu un piešķir punktus augošā secībā no 1 līdz 5. Kopējais pretendenta vērtējums tiek iegūts, summējot visu komisijas locekļu individuālo vērtējumu par katru amata pretendentu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.

11. Ja otrajā kārtā vairāki Amata pretendenti ieguvuši vienādu vērtējumu, Komisija organizē papildu atlases kārtu, nosakot tās kārtību un termiņu.

12. Pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko amata pretendentu, ja tas sasniedzis vismaz 70% no kopvērtējumā maksimālā iespējamā punktu skaita.

13. Ja neviens pretendents nav sasniedzis 70% no kopvērtējumā maksimālā iespējamā punktu skaita, komisija ir tiesīgas noslēgt konkursu bez rezultāta un rosināt organizēt atkārtotu amata konkursu.




